CELEX: 62014TN0284
Language: el
Date: 2014-05-05 00:00:00
Title: Υπόθεση T-284/14: Προσφυγή της 5ης Μαΐου 2014 — Dyckerhoff Polska κατά Επιτροπής

28.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/20
            
         Προσφυγή της 5ης Μαΐου 2014 — Dyckerhoff Polska κατά Επιτροπής
   (Υπόθεση T-284/14)
   2014/C 245/27
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Dyckerhoff Polska sp. z o.o. (Nowiny, Πολωνία) (εκπρόσωπος: K. Kowalczyk, radca prawny [νομικός σύμβουλος])
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 5ης Σεπτεμβρίου 2013, σχετικά με τα εθνικά μέτρα εφαρμογής για τη μεταβατική δωρεάν κατανομή των δικαιωμάτων εκπομπής αερίων θερμοκηπίου σύμφωνα με το άρθρο 11, παράγραφος 3, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 240, σ. 27).
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τρεις λόγους.
   
               1.
            
            
               Πρώτος λόγος ακυρώσεως:
               
                           —
                        
                        
                           Η ως άνω απόφαση είναι ασυμβίβαστη προς το δίκαιο της Ένωσης, ιδίως προς την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, καθώς και προς την απόφαση 2010/2/ΕΕ της Επιτροπής, της 24ης Δεκεμβρίου 2009.
                        
                     
         
               2.
            
            
               Δεύτερος λόγος ακυρώσεως:
               
                           —
                        
                        
                           Η ως άνω απόφαση είναι αντίθετη προς την αρχή της ίσης μεταχειρίσεως, διότι ορίστηκε για όλους τους τομείς ένας ενιαίος διορθωτικός συντελεστής, χωρίς να ληφθεί υπόψη το γεγονός ότι οι τομείς στους οποίους πιστεύεται ότι υφίσταται σοβαρός κίνδυνος διαρροής άνθρακα, μεταξύ άλλων ο τομέας παραγωγής τσιμέντου, πρέπει να τυγχάνουν διαφορετικής μεταχειρίσεως έναντι των τομέων στους οποίους δεν υφίσταται τέτοιος κίνδυνος,
                           καθώς και ότι υφίσταται εν προκειμένω προσβολή της αρχής της αναλογικότητας.
                        
                     
         
               3.
            
            
               Τρίτος λόγος ακυρώσεως:
               
                           —
                        
                        
                           Σύμφωνα με το άρθρο 277 ΣΛΕΕ, δεν μπορεί να τύχει εφαρμογής το άρθρο 10α, παράγραφος 5, της οδηγίας 2003/87/ΕΚ και το άρθρο 15, παράγραφος 3, της αποφάσεως 2011/278/ΕΕ της Επιτροπής, οι οποίες αποτελούν τη βάση επί της οποίας εκδόθηκε η προσβαλλόμενη απόφαση, καθόσον είναι δυνατή η εφαρμογή των διατάξεων αυτών χωρίς να ληφθεί υπόψη το άρθρο 10α, παράγραφοι 12 έως 18, της οδηγίας 2003/87/ΕΚ, το άρθρο 16 της αποφάσεως 2011/278/ΕΕ της Επιτροπής και της αποφάσεως 2010/2/ΕΕ της Επιτροπής, τα οποία επιβεβαιώνουν την ανάγκη ρυθμίσεως με συγκεκριμένο τρόπο των κύριων και επιμέρους τομέων για τους οποίους λογίζεται ότι υφίσταται σημαντικός κίνδυνος διαρροής άνθρακα, όπως δεν μπορεί να γίνει δεκτή και η θέσπιση από την Ευρωπαϊκή Επιτροπή ενός ενιαίου διορθωτικού συντελεστή για όλους τους τομείς.